
Deputatii pun la colt Comisia Europeana. Captarea CO2 pune in 
pericol asezarile umane 


Camera Deputatilor a reusit, probabil involuntar, sa puna la colt derapajele 
Comisiei Europene referitoare la captarea carbonului. Astfel, deputatii au cerut 
intensificarea cercetarilor privind riscurile din domeniul geologiei, pentru a se 
asigura ca tehnologiile de stocare a CO2 in subteran prezinta siguranta pentru 
asezarile umane. Totodata, parlamentarii romani au recomandat Comisiei sa 
analizeze perceptia publicului cu privire la stocarea dioxidului de carbon in 
apropierea localitatilor de resedinta. 


Hotararea Camerei Deputatilor privind adoptarea opiniei referitoare la Comunicarea 
Comisiei "Catre o gestionare industriala ambitioasa a carbonului de catre UE” contine, in 
fapt, o serie intreaga de critici la adresa stocarii CO2, considerata periculoasa pentru 
asezarile umane, dar si pentru mediu. fn acest sens, deputatii au cerut Comisiei Europene 
sa intensifice cercetarile privind riscurile din domeniul geologiei, pentru a se asigura ca 


tehnologiile de stocare in subteran prezinta siguranta pentru asezdrile umane si pentru 
ariile protejate si au recomandat analiza perceptiei publicului cu privire la stocarea 
dioxidului de carbon in apropierea localitatilor de resedinta. 


Totodata, deputatii au solicitat elaborarea de standarde, in special in ceea ce priveste 
siguranta transportului dioxidului de carbon catre locurile de stocare, subliniind, in acelasi 
timp, ca sunt necesare resurse umane pregatite in mai multe domenii, cum ar fi 
informatica, geologia sau ingineria pentru a accelera cercetarea, dezvoltarea si 
demonstrarea fezabilitatii noilor tehnologii de eliminare a dioxidului de carbon si pentru a 
se reduce costurile acestora si impactul lor asupra mediului. “Gestionarea industriala a 
carbonului, atat in privinta captarii, cat si a stocarii dioxidului de carbon, necesita 
pregatirea unui numar adecvat de ingineri, ceea ce presupune contributia sistemelor 
nationale de invatamant si o capacitate de pregatire profesionala sporita la nivelul Uniunii 
Europene”, se arata in Hotaradrea Camerei Deputatilor. 


Se inventariaza locurile mortii 


in opinia deputatilor romani, este nevoie de sprijinirea eforturilor de punere pe piata a 
tehnologiilor dedicate reducerii emisiilor de dioxid de carbon, inclusiv a celor ale caror 
costuri de investitie si de operare sunt mult mai mari decat ale celor conventionale, 
pentru a se evita cheltuirea unor sume si mai ridicate pentru punerea in aplicare a 
tehnologiilor de captare si stocare a dioxidului de carbon. 


Pe de alta parte, trebuie elaborate instructiuni specifice la nivelul Uniunii Europene pentru 
analizarea impactului asupra mediului si biodiversitatii al initierii si mentinerii locurilor de 
stocare a dioxidului de carbon, fiind necesara inventarierea amplasamentelor potrivite 
pentru stocarea dioxidului de carbon in Uniunea Europeana, pentru volume reduse de 
dioxid de carbon, acceptabile din punct de vedere social, sustin deputatii. 


"Impactul asupra mediului si riscurile de mediu vor creste ca urmare a intensificarii 
activitatii emitatorilor care capteaza dioxidul de carbon, a intreprinderilor care jl utilizeaza 
si a operatorilor siturilor de stocare, precum si a transportului dioxidului de carbon pe o 
retea transfrontaliera functionala cu acces liber. Tocmai de aceea, este recomandabil sa se 
ia in considerare cu mai multa intensitate solutiile de eliminare nepermanenta a dioxidului 
de carbon, cum ar fi reimpadurirea, avand in vedere efectul pozitiv cumulat asupra 
mediului si biodiversitatii”, au transmis deputatii. 


in general, captarea si stocarea dioxidului de carbon nu au fost inc& recunoscute de toate 
guvernele din UE ca parte legitima si necesara a solutiei de decarbonizare, se precizeaza 
in Comunicarea Comisiei Europene. 


Potrivit unui studiu al acestei institutii, se estimeaza ca reteaua de transport al CO2, 
inclusiv conductele si rutele de transport, ar putea acoperi pana la 7.300 km, iar 
implementarea ar putea costa pana la 12,2 miliarde euro in total pana in 2030, ajungand 
la aproximativ 19.000 km si 16 miliarde euro in total pana in 2040. “in scopul mobilizarii 
investitiilor si al implementdarii unei retele de transport atat de extinse, este necesar sa se 
depaseasca o serie de dificultati. Desi conductele sunt, in multe cazuri, cea mai frecventa 
optiune de transport al CO2, costurile de capital initiale pentru construirea acestora sunt 


ridicate, iar termenele de executie sunt lungi. fnainte de 2030, o optiune importanta va fi 
transportul maritim al CO2, dar pentru aceasta este necesar sa fie disponibila o flota de 
nave specializate in transportul de CO2”, se mai arata in Comunicarea Comisiei Europene. 


